**Danielle Yvonne Marie Antoinette Darrieux** (da.niɛl i.vɔn ma.ʁi ɑ̃.twa.nɛt daʁ.jø ahoskatua; Bordele, Frantzia, 1917ko maiatzaren 1a – Bois-le-Roi, 2017ko urriaren 17a ) frantses antzezlea izan zen.

Biografia
---------

Txikitan biolontxeloa jotzen ikasi zuen eta kontserbatorioan aritu zen. Hamalau urte zituela, aldizkari batean atera zen film batean parte hartzeko iragarkiari erantzun, eta hala hasi zen Darrieuxen antzezle-karrera (*La Bal*, 1931). Bost urtean hamabost film luze egin zituen, horien artean ezagunena, beharbada, Léo Joannonen *Quelle drôle de gosse!* (1935, "Zein mutiko barregarria!") izan zen.

Baina Darrieuxek ez zuen paper arinetan gelditu nahi, eta *Mayerling* (1963) lanean, Vetsera kondesaren paperean, erakutsi zuen zirrara sortzen ere bazekiela. Bere senar Henri Decoin zinemagileak eman zizkion bere karrerako paperik onenak, *Abus de confiance* (1937, "Gehiegizko konfiantza") eta *Retour à l'aube* (1938, "Hasierara itzultzea") melodrametan, eta *Battements de coeur* (1939, "Bihotz taupadak") eta *Premier Rendez-vous* (1941, "Lehenengo hitzordua") komedietan. Azken horretan abeslari ere izan zen. Eta erraztasun berarekin igaro zen tragediatik (*Ruy Blas*, 1947), vaudevillera (*Occupe-toi d'Amélie*, 1949), eta espioi-filmera: *L'Affaire Cicéron* (1951, *Zizeron auzia*). Hala ere, Darrieuxek paper garrantzitsuenak Max Ophulsen hiru filmetan egin zituen: *La Ronde* (1950, "Erronda"); *Le Plaisir* (1951, "Atsegina"); eta *Madame de...* (1953).

Danielle Darrieuxek etenik gabe lan egin du: *Le Rouge et le Noir* (1954, "Gorria eta Beltza"); *L'Amant de lady Chatterley* (1955, "Lady Chatterley-ren maitalea"); *Pot-Bouille* (1957). Belaunaldi berrietako zinemagileak inspiratu ditu, batez ere Claude Chabrol (1962, *Landru*), Jacques Demy (*Les Demoiselles de Rochefort*, 1966; *Une chambre en ville*, 1982), Paul Vecchiali (1983, *En haut des marches*), André Téchiné (1986, *Le Lieu du crime*) eta Marie-Claude Treilhou (1990, *Le Jour des rois*).
Antzerkian ere lan egin du: *la Robe mauve de Valentine* (1963), *Adorable Julia* (1987), *Harold et Maud* (1995), eta baita telebistan ere. Haren azken lanetako bat François Ozonen *8 Femmes* filmekoa izan da.

Kanpo estekak
-------------

|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Danielle Darrieux*** Aldatu lotura Wikidatan |

* **(Ingelesez)** Danielle Darrieux, Internet Movie Database-ren webgunean

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q234149
* Commonscat Multimedia: Danielle Darrieux

---

* **Identifikadoreak**
* WorldCat
* VIAF: 117444333
* ISNI: 0000 0001 2104 0114
* BNE: XX4580778
* BNF: 12530970k (data)
* BNC: 000587083
* GND: 120051397
* LCCN: n86138439
* NKC: ola2002159092
* NLA: 35225748
* CiNii: DA13239992
* SNAC: w66409d5
* SUDOC: 034566562
* BIBSYS: 99003663
* **Hiztegiak eta entziklopediak**
* Lur: 01410/eu\_d\_0225/d0225

 |

* Wd Datuak: Q234149
* Commonscat Multimedia: Danielle Darrieux